Kuopion museot

Sieniharrastusta aloittelijoille ja edistyneille
2024-08-28 17:30 - 19:00 (Europe/Helsinki) | Kuopion museo
Useimmat aloittavat sieniharrastuksensa ruokasienistä. Mutta entä jos haluaisi opetella tuntemaan muitakin sieniä kuin ne perinteisimmät? Luennolla esitellään aluksi yleisimpiä ruokasieniä ja niiden tuntomerkkejä sekä vähän tuntemattomampia Pohjois-Savossa kasvavia, ruoaksi kelpaavia sieniä. Tutuiksi tulevat myös sienten tunnistamisen peruskäytänteet, ja lopuksi kerrotaan, miten sienituntemustaan voi parantaa ja laajentaa sieniharrastusta niin syötäviin kuin ei-syötäviinkin sieniin.
Luennoitsija: Petteri Muuruvirta, pitkän linjan sieniharrastaja ja Savon sieniseuran sihteeri
Luentoa voi kuunnella myös verkossa.

PERUTTU! Apinavartti: Ai-ai – Madagaskarin erikoistuja
2024-08-29 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 29.8. klo 15 Ai-ai – Madagaskarin erikoistuja
Madagaskarin metsissä kiipeilee yöaikaan omituinen ilmestys. Varsin erikoinen sormieläin koputtelee pitkillä ohuilla sormillaan puunrunkoja, etsien toukkia puunrungon uumenista. Millaisesta eläimestä on kyse ja miten se oikeastaan elää?

TULEVIEN APINAVARTTIEN AIHEET JA AJANKOHDAT:

To 5.9. klo 15 Sukututkimusta – kädelliset tieteessä
Kädelliset ovat kiinnostaneet ihmisiä jo kauan ennen kuin Darwin järisytti tiedemaailmaa ehdottamalla meidän olevan sukulaisia. Mitä kädellisistä on ajateltu ja miten niitä on tutkittu eri aikoina, ja millainen on sukulaistemme rooli tieteen historiassa?
To 12.9. klo 15 Sukupuuttoaallot elämän uudistajina
Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Sieninäyttely
2024-08-30 10:00 - 19:00 | Kuopion museo
Sieninäyttely on kätevä katsaus elokuiseen sienisatoon Pohjois-Savossa. Esillä ovat ajankohdan satoisimmat ruokasienet sekä lisäksi koko joukko muita sieniretkiltä tuttuja ja vähän vieraampiakin lajeja. Sieninäyttely on mitä parhain tilaisuus opetella sienten tunnistamista! Läsnä on myös asiantuntijoita vastaamassa lajintunnistukseen tai vaikkapa sieniruokiin liittyviin kysymyksiin. Voit myös tuoda omia sieninäytteitäsi tunnistettavaksi.
Pääsymaksu: 5 € (pelkkä sieninäyttely) tai museon pääsymaksu 13/7 € (kaikki näyttelyt). Alle 18-vuotiaat maksutta.

Suomen luonnon päivän risteily
2024-08-31 10:00 - 16:00
Risteilemme Etelä-Kallavedellä Kansallisen kaupunkipuiston maisemissa. Omat eväät mukaan. Risteilystä peritään aikuisilta 10 € maksu. Ilmoittautuminen: https://kuntapalvelut.fi/kuopio/index.php

Opastus: Ysäri
2024-08-31 13:00 - 13:45, 2024-09-14 13:00 - 13:45, 2024-09-21 13:00 - 13:45 | Korttelimuseo, Kirkkokatu 22, Kuopio, 70100, Suomi
Tule tutustumaan Kuopion korttelimuseolle Ysäri-näyttelyyn opastetun kierroksen kautta. Opastus sisältyy museon pääsymaksuun (8/5 €, Museokortti, alle 18-vuotiaat maksutta). Kesto n. 45 min.
Ysäri 28.8.2024-16.3.2025, Kuopion korttelimuseo
Ysäri saapuu Kuopioon! Vieläkö muistat ensimmäiset kännykät ja matopelin? Entä lama-ajan? Pääsitkö nauttimaan MM –95 kultajuhlahumusta? Työväenmuseo Werstaan kiertonäyttely Ysäri kertoo vuosisadan päättäneestä muutosten ja mullistusten vuosikymmenestä yhteisesti jaettujen muistojen kautta.
Lama koetteli Suomen taloutta ja markat vaihtuivat euroiksi EU-jäsenyyden myötä. Suomesta tuli monikulttuurisempi ja matkustaminen vilkastui. Maassa otettiin askelia sukupuolten välisen tasa-arvon sekä sateenkaari-ihmisten oikeuksien edistämiseksi. Menestymiset urheilussa ja kauneudessa antoivat aihetta juhlaan. Lisäksi television äärelle keräännyttiin viihtymään koko kansan suosikkiohjelmien pariin.
Näyttelyn esineet, arkistomateriaali, ihmisten jakamat muistot ja äänimaailma johdattavat museokävijän 1990-luvun tunnelmaan. Ne kertovat viestintätapojen, kulutustottumusten sekä vapaa-ajan muutoksista. Näyttelyä varten kerättiin aineistoa noin sadalta lahjoittajalta. Tätä aineistoa on mukana poikkeuksellisen paljon.
Ysäri on Suomen ensimmäinen 1990-lukua käsittelevä museonäyttely. Se katsoo murroskautta pintaa syvemmältä luoden tilaa yhteisten muistojen jakamiselle. Pysähdy selaamaan puhelinkopin puhelinluetteloa, ihastele aikakauden leluja tai virittäydy MM -95 kultajuhlahumun tunnelmaan kuvaamalla itsesi Havis Amanda -patsaan silhuetin kanssa.
Kevään opastukset:

La 11.1. klo 13
La 18.1. klo 13
La 1.2. klo 13
La 8.2. klo 13
La 15.2. klo 13
La 22.2. klo 13
La 1.3. klo 13
La 8.3. klo 12 (huom. poikkeava alkamisaika)
La 15.3. klo 13

Gansta’s Paradise
2024-08-31 13:00 - 16:00 | KUMMA, Kauppakatu 35, Kuopio, 70100
Paratiisissa soi jälleen! Tule lauantaina 31.8. klo 13-16 kokemaan taidetta Gangsta’s Paradise tyylillä, kun DJ Korh1 soittaa funk ja rap painotteista musiikkia Paratiisi-näyttelyssä. DJ Korh1 on yksi Savo Area Playaz kokoonpanon jäsenistä.

Tule kokemaan, kuinka näyttelyn taideteokset ja musiikin rytmit yhdistyvät täydelliseksi kokonaisuudeksi, joka herättää kaikki aistit eloon.

Tapahtuma sisältyy Kuopion taidemuseon pääsymaksuun 5/10€, alle 18-vuotiaat ilmaiseksi ja Museokortti käy maksuvälineeksi.
Tervetuloa!

Opastus: Apinat!
2024-08-31 14:00 - 14:45, 2024-09-11 15:30 - 16:15, 2024-09-14 14:00 - 14:45 | Kuopion museo
Näyttelyopastuksella selvitetään, miten kädelliset kehittyivät, millaisissa ympäristöissä ne elävät, miten eri lajit hankkivat ravintonsa ja monia muita apinamaisia faktoja.
Tälle opastukselle (n. 45 min) pääset osallistumaan museon pääsylipulla (13 / 7 €, alle 18-v maksutta), Museokortti käy.

Apinapuuhapäivä
2024-09-01 10:00 - 16:00 | Kuopion museo
Sunnuntaina 1.9. vietetään maailman kädellisten päivää. Sen kunniaksi Kuopion museossa pääsee apinoimaan oikein kunnolla ja ihan koko perheen voimin.
Ohjelmassa on:
Apinan pelastusoperaatio Apinat!-näyttelyssä klo 10–16.
Omien apinataitojen ja -taipumusten testausta museon monitoimitilassa klo 10–11.30 ja 13.30–15.
Apinavartteja ja näyttelyopastus
· Klo 10.30: Ihmeellinen ai-ai
· Klo 11.30: Mölinää viidakossa
· Klo 13.00: Serkkumme simpanssit
· Klo 14.00: Madagaskarin makit
· Klo 15.00: Opastus Apinat!-näyttelyyn
Pistäytyä kannattaa myös pääkirjaston lasten- ja nuortenosaston apinasafarilla klo 10–16.
Tervetuloa!

Opastus Paratiisi-näyttelyyn
2024-09-01 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Suomalainen muoto koetaan usein tiukan funktionaaliseksi ja pelkistetyksi, aika vakavaksikin. Paratiisi kertoo toisenlaisen tarinan rönsyilevästä, värikkäästä ja jopa nauravaisesta keramiikkataiteesta. Näyttelyssä taidekeramiikan vanhat mestarit Juseliuksesta Kaipiaiseen kohtaavat nykykeramiikkataiteen mielenkiintoisimpia tekijöitä.
Näyttelyyn on saatu lainaan keramiikkataiteen ehdottomia klassikoita Collection Kakkosesta, joka on maailman laajin suomalaisen lasi- ja keramiikkataiteen kokoelma. Arabian tehtaassa pitkän uran luoneen Birger Kaipiaisen teokset asettuvat koristeellisella väriloistollaan keramiikan, maalaustaiteen ja kuvanveiston välimaastoon. Elin Juseliuksen työskentelyssä on nähtävissä viittauksia itäeurooppalaiseen kansankeramiikkaan, art decoon ja klassismiin. Moniulotteisen Tyra Lundgrenin kukkean kepeät teokset huokuvat ilmavuutta. Michael Schilkinin ja Taisto Kaasisen eläinfiguurit ovat täynnä lempeää tyylittelyä ja huumoria.
Aiemmin keramiikkateokset häilyivät käyttöesineen ja taiteen välimaastossa, sittemmin keramiikka on ottanut oman vahvan asemansa taiteessa. Itsenäiseen vuoropuheluun vanhempien mestareiden kanssa on Paratiisiin kutsuttu Marianne Huotari, Ninni Luhtasaari, Pekka Paikkari ja Armi Teva. He kaikki edustavat nykykeramiikkataiteen runsaampaa haaraa.
Kansainvälisesti tunnetun Marianne Huotarin juuret tekstiilitaiteessa näkyvät hänen keramiikkateoksissaan. Ninni Luhtasaari ja Armi Teva hulluttelevat materiaaleilla ja taiteella. Pekka Paikkarin teoksissa yhdistyy massiivisuus ja herkkyys.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Museovartti: Savon rata
2024-09-03 16:00 - 16:30 | Kuopion museo
Kuinka rautatie saapui Pohjois-Savoon, mitkä seikat vaikuttivat radan linjaukseen ja kuinka Savon rata on muuttunut vuosikymmenten saatossa?
Euroopan kulttuuriympäristöpäivien museovartilla Savon radan historiasta kertoo museon intendentti Pekka Kankkunen. Rautahepo saapuessaan Pohjois-Savoon aiheutti monenlaista muutosta mm. kaupankäynnille ja teollisuudelle, mutta myös koko Savon kulttuurielämälle.
Tervetuloa kuulolle Kuopion museon monitoimitilaan, tilaisuuteen on vapaa pääsy. Luentostriimiä voi myös seurata Kuopion museon Youtube-kanavalta tästä linkistä: https://www.youtube.com/live/i-FeJ68dge8?si=fBYfKXSgojTC8hOQ
Euroopan kulttuuriympäristöpäivien vartit:

Ti 3.9. klo 16 Savon rata -vartti. Monitoimitilassa, vapaa pääsy.
Ti 10.9. klo 16 Kirkko keskellä maakuntaa -vartti Kuopion museon perusnäyttelyssä. Mukaan näyttelypääsymaksulla (13 / 7 €, alle 18-v maksutta) tai Museokortilla.
Ti 17.9. klo 16: Kainuun tie -vartti. Monitoimitilassa, vapaa pääsy.

PERUTTU Luento: Apinoiden laumaelämää - kilpailu, yhteistyö ja älykkyys
2024-09-04 17:30 - 18:30 | Kuopion museo
LUENTO PERUTTU SAIRASTAPAUKSEN VUOKSI! Kädellisten laumoissa risteilevät erilaiset yksilösuhteet, joita luonnehtii yhtäältä sukulaisuus ja ystävyys, toisaalta kilpailu ja hierarkia. Miten kädellistutkimus auttaa ymmärtämään eläinten sosiaalisuutta, ja millaista älykkyyttä eläimet tarvitsevat selvitäkseen monimutkaisten sosiaalisten suhteiden haasteista?
Luennoitsijana Sonja E. Koski, dosentti, Helsingin yliopisto ja Turun yliopisto.
Vapaa pääsy, lämpimästi tervetuloa!

Apinavartti: Sukututkimusta – kädelliset tieteessä
2024-09-05 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 5.9. klo 15 Sukututkimusta – kädelliset tieteessä
Kädelliset ovat kiinnostaneet ihmisiä jo kauan ennen kuin Darwin järisytti tiedemaailmaa ehdottamalla meidän olevan sukulaisia. Mitä kädellisistä on ajateltu ja miten niitä on tutkittu eri aikoina, ja millainen on sukulaistemme rooli tieteen historiassa?

TULEVIEN APINAVARTTIEN AIHEET JA AJANKOHDAT:
To 12.9. klo 15 Sukupuuttoaallot elämän uudistajina
Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Kuopion museon opastus: Toden ja tarun rajalla
2024-09-07 14:00 - 14:45
Ihmisen ja luonnon suhde on muuttunut aikojen saatossa. Toden ja tarun rajalla -näyttely vie kiertäjänsä matkalle menneisyyden maailmaan, jossa myyttejä ja merkityksiä täynnä oleva luonto rytmitti ihmisen eloa. Opastetulla kierroksella vieraillaan muun muassa museon savutuvassa sekä tutustutaan entisaikojen vuodenkiertoa kuvaavaan Ajastaika-videoon.
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Teemaopastus: Kuoleman keskisormi ja muita apinauskomuksia
2024-09-10 15:00 - 16:00 | Kuopion museo
Millaisia kädellisiin liittyviä uskomuksia eri kulttuureista löytyy? Millainen ihmisen suhde muihin kädellisiin on ollut historiassa, millainen se on nyt? Teemaopastus kestää noin tunnin.
Opastusmaksu 3 € + museon pääsymaksu (13 / 7 €, alle 18-v maksuton). Museokortti käy museon pääsymaksun maksuvälineenä, ja siihen lisätään opastusmaksu. Opastusmaksua ei peritä alle 18-vuotiailta.

Museovartti: Kirkko keskellä maakuntaa
2024-09-10 16:00 - 16:30 | Kuopion museo
Pohjois-Savon alueen ensimmäinen seurakunta perustettiin vuonna 1552 Kuopion niemelle. Millainen juuri perustettu Kuopion kirkonkylä oli ja miksi kappeliseurakunta perustettiin laajan Pohjois-Savon alueella juuri Kuopioon?
Kuopion kirkkoon kokoonnuttiin jopa yhdeksän pitäjän alueelta pyhää sanaa kuulemaan. Miten ihmeellä seurakuntalaiset ja muut pitäjäläiset kulkivat kirkkomatkat, kun maanteitä ei vielä ollut?
Tervetuloa kuulemaan ja keskustelemaan museolehtori Sanna Reinikaisen kanssa näistä ja monista muista seurakunnan alkuvaiheisiin liittyvistä asioista Kuopion museon perusnäyttelyyn, 1. kerrokseen. Osallistuminen pääsymaksulla (13 / 7 €, alle 18-v maksutta), Museokortti käy.
Euroopan kulttuuriympäristöpäivien vartit:

Ti 3.9. klo 16 monitoimitilassa, vapaa pääsy.
Ti 10.9. klo 16 Kirkko keskellä maakuntaa -vartti Kuopion museon perusnäyttelyssä. Mukaan näyttelypääsymaksulla (13 / 7 €, alle 18-v maksutta) tai Museokortilla.
Ti 17.9. klo 16: Kainuun tie -vartti. Monitoimitilassa, vapaa pääsy.

Aikamoiset apinat -satutunti
2024-09-11 10:00 - 10:30 | Kuopion pääkirjasto, Maaherrankatu 12, Kuopio, 70100
Kuopion museossa vietetään Apinat!-näyttelyn viimeisiä viikkoja. Niiden ratoksi kädelliset pääsevät pääosaan myös Kuopion pääkirjaston satutunneilla.
Keskiviikkona 11.9. klo 10 vuorossa ovat kirjaston apinamaisimmat sadut. Niitä rytmittää kokoelma hauskoja ja hämmentäviä apinafaktoja.
Satutunti järjestetään pääkirjaston kokoussalissa ja se on kaikille avoin ja maksuton.
Tervetuloa!
Tutustu myös syksyn muuhun satutuntitarjontaan osoitteessa: https://kuopio.finna.fi/Content/satutunnit

Apinavartti: Sukupuuttoaallot elämän uudistajina
2024-09-12 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 12.9. klo 15 Sukupuuttoaallot elämän uudistajina
Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.

TULEVIEN APINAVARTTIEN AIHEET JA AJANKOHDAT:
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Sieniretki Tervoon
2024-09-14 10:00 - 15:00
Lähdetään bussilla sieniretkelle Tervoon! Ota sieniveitsi, kori ja omat eväät mukaan. Retki toteutetaan yhteistyössä Savon Sieniseuran kanssa, ja se sopii sekä aloittelevalle sienestäjälle että kokeneemmalle harrastajalle. Bussikuljetuksen hinta on aikuisilta 10 €.
Ilmoittautuminen 12.8.2024 alkaen: https://kuntapalvelut.fi/kuopio/index.php

Teemaopastus: Meidän tarinamme
2024-09-14 15:00 - 16:00 | Kuopion museo
Evoluutio saa aikaan ihmeellisiä asioita. Yksi sen luomuksista on kahdella jalalla liikkuva kädellinen, joka viettää päivänsä monimutkaisia systeemeitä rakentaen ja elämän tarkoitusta ihmetellen. Noin tunnin mittaisella teemaopastuksella syvennytään lajin kiehtovaan menneisyyteen – tämä on meidän tarinamme!
Opastusmaksu 3 € + museon pääsymaksu (13 / 7 €, alle 18-v maksutta), Museokortti käy. Opastusmaksua ei peritä alle 18-vuotiailta.

Viestejä muinaisuudesta -viikko
2024-09-17 - 2024-09-21 | Kuopion museo
Viestejä muinaisuudesta -viikolla tutustumme esihistoriaan Pohjois-Savossa. Tarjoamme oppijoille maistiaisia arkeologin työstä työpajojen muodossa. Muilla museokävijöillä on mahdollisuus osallistua kädentaidon työpajaan sekä kuunnella mielenkiintoisia puheenvuoroja Pohjois-Savon muinaisuudesta.

Ohjelma
Esihistorian työpajat
(ilmoittautuminen asiakaspalveluun)
tiistaina 17.9. klo 9.00 ja klo 12.00,
keskiviikkona 18.9. klo 12.00 on täynnä
torstaina 19.9. klo 10.30 on täynnä,
perjantaina klo 9.00 ja klo 10.30.
Museovartti Kainuun tie
tiistaina 17.9. klo 16.00, Monitoimitila
Kuninkaantie? Kainuuntie? Vai kuulostaako vitostie tutummalta? Euroopan kulttuuriympäristöpäivien museovartilla arkeologi kertoo Pohjois-Savon vanhimmasta historiallisesta tielinjasta, joka on toiminut maakunnan valtaväylänä ainakin 1700-luvulta lähtien. Vapaa pääsy.
Kätevä käsistään – varhaisten ihmisten ja ihmisten kivityökalut
torstaina 19.9. klo 15.00.
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella. Apinavartti liittyy Apinat!-näyttelyyn. Sen kesto on noin 15-30 min. Osallistuminen museon pääsymaksulla (13/7, alle 18-v maksutta), Museokortti ja Kaikukortti käyvät.
Puuhapaja muinaisuudesta
perjantaina 20.9. klo 13.00–16.00, Monitoimitila
Avoimessa puuhapajassa pääset kokeilemaan iskunauhan tekoa kolmella, neljällä tai viidellä pohjukalla. Innostuessasi tekniikasta pajassa on mahdollisuus valmistaa vaikkapa avaimenperä tai ranneke mukaan. Työpajamaksu 0/3 €
Viestejä muinaisuudesta -yleisöopastus
lauantaina 21.9. klo 14.00. Museon pääsymaksulla (13/7, alle 18-v maksutta), Museokortti ja Kaikukortti käyvät.
klo 13.30–14.30 Itämeren vaiheet GTK powerpoint-esitys Monitoimitilassa
Indiana Jouko – Kulttuuri ammattina
Monitoimitilassa näemme videon Indiana Jouko – Kulttuuri ammattina
keskiviikkona 18.9. klo 10–11
torstaina 19.9. klo 12.30–14
lauantaina 21.9. klo 10–13
Museoarkeologi Jouko Aroalhon matkassa pääsemme tutustumaan Pohjois-Savon kivi- ja rautakautisille kaivauspaikoille.
Jukebox- tilassa 1. krs, on jatkuvasti mahdollisuus tutustua omatoimisesti mm. museoviraston palveluikkuna Kypin aineistoihin. Museoviraston kulttuuriympäristön palveluikkuna kyppi.fi.

Museovartti: Kainuuntie
2024-09-17 16:00 - 16:30 | Kuopion museo
Kuninkaantie? Kainuuntie? Vai kuulostaako vitostie tutummalta? Euroopan kulttuuriympäristöpäivien museovartilla arkeologit kertovat Pohjois-Savon vanhimmasta historiallisesta tielinjasta, joka on toiminut maakunnan valtaväylänä ainakin 1700-luvulta lähtien.
Museovartissa kuullaan erityisesti alueellisen vastuumuseon tielinjan inventointiprojektista: mitä historialliset kartat ja muut lähteet kertovat tien sijainnista, sen pidosta ja mitä osia historiallisesta tielinjasta on nykypäivään säilynyt. Tiet ovat osa alueemme arkeologista kulttuuriperintöä. Niiden arvo liittyy rakenteisiin, asemaan maisemassa sekä välilliseen vaikutukseen esimerkiksi talouteen ja kulttuuriin. Tiestö on kehittynyt ihmisen toiminnan ja luonnon vuorovaikutuksessa. Luonto on vaikuttanut siihen, missä ja miten tiet ovat kulkeneet ja millaisia niiden rakenteet ovat voineet olla.
Vapaa pääsy.
Tilaisuus striimataan Kuopion museon Youtube-kanavalle:
https://www.youtube.com/live/La4wW6FIBPU?si=6GhVVWnxG54QIW7V
Euroopan kulttuuriympäristöpäivien vartit (tallenteet löytyvät Kuopion museon Youtube-kanavalta):

Ti 3.9. Savon rata klo 16 monitoimitilassa, vapaa pääsy.
Ti 10.9. klo 16 Kirkko keskellä maakuntaa -vartti Kuopion museon perusnäyttelyssä. Mukaan näyttelypääsymaksulla (13 / 7 €, alle 18-v maksutta) tai Museokortilla.
Ti 17.9. klo 16: Kainuun tie -vartti. Monitoimitilassa, vapaa pääsy.

Kantin Kestävä Keskiviikko: Ompeluseurat, pehmolelujen korjaus
2024-09-18 16:30 - 19:00 | Kuopion museo
Pelastetaan rakkaat pehmolelut! Korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy korjaamiseen paikkakankaita, lankoja ym. Voit tuoda kiertoon myös omia materiaaleja!
Syyskauden 2024 aikataulu:7.8. klo 16.30-19 OMPELUSEURAT ja Käsillä ry: trikoot kuntoon tai kuteiksi.14.8. klo 16.30-18 KLYY: syysretkeily lähiluonnossa.-> 18.9. klo 16.30-19 OMPELUSEURAT Pehmolelujen korjaaminen2.10. klo 16.30-19 OMPELUSEURAT Housunlahkeiden ja hihojen lyhentäminen6.11. klo 16.30-18 Peliviikko, sisältö tarkentuu20.11. klo 16.30-18.30 OMPELUSEURAT Farkunpaikkaus4.12. klo 16.30-19 OMPELUSEURAT Parsintapaja18.12. klo 16.30-18 Jouluista sisältöä, tarkentuu(Ohjelmamuutokset ja täydennykset ovat mahdollisia)
***
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Lisätietoja OMPELUSEUROISTA Instagramista.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Myös Kahvila Kantti palvelee herkuillaan korjausompelun tiimellyksessä!
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.

Luontokirjalukupiiri
2024-09-18 17:00 - 18:00
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla osoitteessa: https://zoom.us/j/99576520794
Ennakkoilmoittautumista ei tarvita. Lisätietoja saa osoitteesta aikuistenosasto.kirjasto@kuopio.fi
ke 18.9. Jessica Haapkylä: Merten jättiläinen – valaiden arvoitusta etsimässä
ke 23.10. Inkeri Markkula: Maa joka ei koskaan sula
ke 20.11. Merlin Sheldrake: Näkymätön valtakunta

Apinavartti: Kätevä käsistään – varhaisten ihmisten ja ihmisten kivityökalut
2024-09-19 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.

TULEVIEN APINAVARTTIEN AIHEET JA AJANKOHDAT:
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Tanssiteatteri Minimin avoimet harjoitukset Kuopion museolla
2024-09-24 10:00 - 16:30, 2024-09-25 10:00 - 16:30 | Kuopion museo
Minimi harjoittelee vuoden 2025 teoksia julkitiloissa ympäri Kuopiota
Tanssiteatteri Minimin tiimi on aloittanut vuoden 2025 tuotannon harjoittelun uuden taiteellisen johtajan, Taneli Törmän johdolla. Minimi harjoittelee ALIEN -teosta julkisissa tiloissa ympäri Kuopiota. Tämä sopii teoksen tyyliin, koska ALIEN on suunniteltu pop up -esitykseksi, ja se on osa Kuopion kaupungin 250-vuotisjuhlan juhlavuoden ohjelmaa.
Perinteisistä kerronnallisista tarinoista vapaa ALIEN on voimakas fyysinen ja visuaalinen kokemus. Se kehollistaa inhimillisestä tarpeestamme yhteyteen ja yhteisöön sekä koskettava pohdinta kaipuusta ja kuulumisesta.
ALIEN konsepti luotu Big Pulse Dance Alliancen yhteistuotantona, yhteistuotettu New Baltic Dancen (Liettua) ja Dublin Dance Festivalin (Irlanti) kanssa, ja se on osarahoitettu Euroopan unionin Luova Eurooppa -ohjelmasta.
Avointen harjoitusten seuraaminen Kuopion museon monitoimitilassa on maksutonta. HUOM! Ke 11.6. tanssijat siirtyvät sisätiloista Snellmanin puistoon, mikäli sää sen sallii.
